Video: Otter jaag knape in SimonstadSkermgreep uit die video ŉ Groep jong mans moes onlangs bontstaan toe ŉ otter vir hulle wou wys wie’s baas. Die groep het op ŉ drywende kaai gestaan toe die otter ook opgeklim het. Hulle het een-vir-een afgespring om weg te kom van die nuuskierige dier. Toe die otter weer terugkeer water toe, het die jong mans weer teruggeklim op die kaai – net om weer afgejaag te word en in dolle vaart te probeer wegswem van die otter. ŉ Video van die voorval is op TikTok gedeel waar dit reeds meer as 13,4 miljoen keer gekyk is. Otters lyk dalk oulik, maar hulle is roofdiere en onvoorspelbaar, soos alle wilde diere. Só moes Stad Kaapstad inwoners verlede jaar waarsku nadat daar beeldmateriaal op sosialemediaplatforms gedeel is van mense wat die otters by die Dalebrook-getypoel tussen St. James-strand en Kalkbaai opgetel en gedruk het. Die munisipaliteit het uiteindelik kennisgewings by hierdie getypoel opgerig om mense teen die otters te waarsku. Kaapstad se nommer vir noodgevalle van dié aard is 021 480 7700. They was spooked by the otter ???? #otter #funny #fail #ocean #shoutoutot (via falsebayyachtclub/IG) ♬ original sound – Overtime